pythainlp/thai-financial-dataset huggingface dataset:
- 1 -

ส่วนที่ 1

ข้อมูลสรุป (Executive Summary)

ภาวะเศรษฐกิจโลกที่ถดถอยและส่งผลกระทบต่ออุตสาหกรรมโลหะสังกะสีทั่วโลกในช่วงที่ผ่านมา
บริษัทฯ จึงได้เน้นนโยบายดำเนินธุรกิจเฉพาะธุรกิจสังกะสีเป็นหลัก
และได้เร่งพัฒนาตลาดโลหะสังกะสี โดยเฉพาะตลาดของโลหะสังกะสีผสม (Zinc Alloy)
รวมทั้งพัฒนาประสิทธิภาพในการผลิตของบริษัทฯ โดยต่อเนื่อง
นอกจากนี้ยังได้ดำเนินการปรับโครงสร้างหนี้สินทางการเงินใหม่ (Refinance)
โดยเปลี่ยนแปลงเงินกู้ระยะยาวจากสกุลดอลลาร์สหรัฐให้เป็นสกุลบาททั้งหมด
เพื่อลดภาระดอกเบี้ยจ่ายและลดความเสี่ยงของอัตราแลกเปลี่ยน
ผลจากการดำเนินงานดังกล่าวเป็นส่วนหนึ่งที่ทำให้ในปี 2544 บริษัทฯ มี

รายได้รวมทั้งสิ้น 5,222 ล้านบาท และมีกำไรสุทธิจำนวน 335.3 ล้านบาท

การดำเนินการสำรวจแร่ทั้งในพื้นที่ประทานบัตรเหมืองผาแดง บริเวณใกล้เคียง และประเทศ

เพื่อนบ้านเป็นไปอย่างต่อเนื่อง ปัจจุบันเหมืองแม่สอดมีปริมาณสำรองแร่สังกะสีซิลิเกต (Ore
Resources) ประมาณ 5,136,000 เมตริกตันแห้ง มีคุณภาพเนื้อโลหะสังกะสีเฉลี่ยร้อยละ 12.0
โดยคาดว่าจะสามารถผลิตแร่เพื่อป้อนโรงถลุงสังกะสีได้อีกไม่น้อยกว่า 10 ปี ขณะเดียวกันบริษัทฯ
คาดว่าจะได้รับอนุมัติประทานบัตรทำเหมืองในพื้นที่ข้างเคียงเหมืองผาแดงในเร็วๆ นี้ นอกจากนี้ในปี
2544 บริษัทฯ ได้ประทานบัตรทำเหมืองแร่สังกะสีที่แหล่งไกโส
ประเทศสาธารณรัฐประชาธิปไตยประชาชนลาว (สปป.ลาว) บริษัทฯ
ได้นำเข้าแร่สังกะสีซิลิเกตจำนวน 15,935 เมตริกตันแห้ง มีคุณภาพเนื้อโลหะในแร่เฉลี่ยร้อยละ
32.39 เหมืองดังกล่าวด้วย

ทางด้านการลงทุนในปี 2544 ส่วนใหญ่ใช้ในการปรับปรุงเครื่องจักร อุปกรณ์ทั้งที่โรงถลุงสังกะสี
จังหวัดตาก และโรงผลิตแคลไซน์ จังหวัดระยอง ให้มีประสิทธิภาพมากขึ้น
รวมทั้งการสร้างบ่อเก็บกากแร่เพิ่มเติม
และการปิดและฟื้นฟูบ่อเก็บกากแร่ที่เลิกใช้แล้วเพื่อความปลอดภัยต่อสิ่งแวดล้อม
และสอดคล้องกับแนวทางการรักษาสิ่งแวดล้อมและชีวอนามัยของทางราชการ

ด้านการวิจัยและพัฒนา บริษัทฯ ได้พัฒนาโครงการโรงลอยแร่นำร่องอย่างต่อเนื่อง ในปี 2544

ผลการทดลองของโรงลอยแร่ได้ผลเป็นที่น่าพอใจ โดยมีการป้อนแร่ที่คุณภาพเนื้อโลหะสังกะสีร้อยละ
8 และสามารถผลิตหัวแร่ที่คุณภาพเนื้อโลหะสังกะสีร้อยละ 36 ที่เปอร์เซ็นต์การเก็บแร่
(%Recovery) ร้อยละ 70

. . . / 2

- 2 -

ในด้านการตลาด บริษัทฯ มีรายได้รวม 5,222 ล้านบาท ลดลงจากปี 2543 จำนวน 93 ล้านบาท
เป็นผลมาจากราคาโลหะสังกะสีโลกที่ปรับลดลง อย่างไรก็ตามบริษัทฯ
ได้เพิ่มการผลิตโลหะสังกะสีผสม ซึ่งเป็นผลิตภัณฑ์มูลค่าเพิ่มเป็นประมาณร้อยละ 30

การดำเนินธุรกิจของบริษัทฯ ตั้งมั่นอยู่บนพื้นฐานแห่งความถูกต้อง โปร่งใส และซื่อสัตย์สุจริต
ตามที่ได้บัญญัติไว้ในหลักจรรยาบรรณบริษัทฯ พร้อมทั้งรับผิดชอบต่อสังคมและสิ่งแวดล้อมอย่างเข้มงวด
และที่สำคัญอย่างยิ่งคือ การดำเนินงานให้มีความปลอดภัยต่อสิ่งแวดล้อมและชุมชน
- 1 -

4. การวิจัยและพัฒนา

1.  

 4.1 สำนักงานเหมืองแม่สอด จังหวัดตาก

โครงการโรงลอยแร่นำร่อง (Pilot Flotation Plant)

จากผลการทดลองของโรงลอยแร่นำร่อง (Pilot Flotation Plant) ในปี พ.ศ. 2544
ได้ผลเป็นที่น่า

พอใจ โดยมีการป้อนแร่ที่คุณภาพเนื้อโลหะสังกะสีร้อยละ 8
และสามารถผลิตหัวแร่ที่คุณภาพเนื้อโลหะสังกะสีร้อยละ 36 สูงกว่าเป้าหมายที่วางไว้ที่ร้อยละ 30
สำหรับเปอร์เซ็นการเก็บแร่ (%Recovery) ได้ร้อยละ 70 ยังต่ำกว่าเป้าหมายที่วางไว้ที่ร้อยละ
80 ฉะนั้นบริษัทฯ จะจัดหาเครื่องกรองแร่ที่มีประสิทธิภาพสูงกว่ามาใช้ทดแทนของเดิมต่อไป

ค่าใช้จ่ายโครงการโรงลอยแร่นำร่อง ปี 2544 คิดเป็นจำนวนเงินที่ใช้ไปทั้งสิ้น 19 ล้านบาท
โดยในปี 2543 ใช้ไปทั้งสิ้น 29 ล้านบาท

4.2 โรงถลุงสังกะสี จังหวัดตาก

นโยบาย

บริษัทฯมีนโยบายลดการพึ่งพาเทคโนโลยี จากต่างประเทศ แต่จะใช้การเรียนรู้
ดัดแปลงและการพัฒนาเพิ่มเติมเพื่อให้เป็นเทคโนโลยีของบริษัทเอง โดยใช้รูปแบบของคณะทำงาน
(Design team) ที่ประกอบไปด้วยผู้เชี่ยวชาญในด้านต่างๆของบริษัท
ซึ่งพบว่าได้ผลงานเป็นที่น่าพอใจ

ผลิตภัณฑ์

ในปี 2544 บริษัทฯได้เพิ่มผลิตภัณฑ์ชนิดใหม่อีก 2 ชนิดคือ CGG 21
ซึ่งเป็นโลหะสังกะสีที่มีส่วนผสมของอลูมิเนียมเล็กน้อย และมีน้ำหนักแท่งละ 1 ตัน
ผลิตภัณฑ์ใหม่อีกชนิดหนึ่งคือ Overcore ซึ่งเป็นโลหะสังกะสีผสมเหมือนกับ DA-3
แต่มีรูปร่างแตกต่างออกไปเนื่องจากเป็นผลิตภัณฑ์ที่ผลิตเพื่อจำหน่ายให้บริษัทเฉพาะราย
และได้เตรียมการผลิตโลหะสังกะสีผสมขึ้นอีก 1 ชนิดคือสังกะสีผสมเบอร์ 5
เพื่อเพิ่มความสามารถในตอบสนองความต้องการของลูกค้าได้มากขึ้น

. . . / 2

- 2

การปรับปรุงพัฒนาการผลิต

บริษัทฯได้ทำการปรับปรุงความสามารถในการผลิตให้สูงขึ้นหลายประการกล่าวคือ ทำโครงการ
การเปลี่ยนสายพานกรอง 4 หน่วยที่โรงสกัดแร่คิดเป็นเงินลงทุนรวม 75 ล้านบาท
โดยใช้เวลาประมาณ 2 ปี เริ่ม

จากปี 2544 ซึ่งจะทำให้สามารถเพิ่มสัดส่วนการป้อนแร่สังกะสีซิลิเกตได้เพิ่มขึ้นจากร้อยละ 30
เป็นร้อยละ 40

ซึ่งจะเป็นผลทำให้ต้นทุนต่อหน่วยลดลงตามมา
และได้มีการทดลองใช้ระบบการหล่อเย็นแท่งตัวนำทองแดงด้วยน้ำที่โรงเซลล์เฮ้าส์
ซึ่งผลการทดลองพบว่าสามารถลดอุณหภูมิของแท่งตัวนำลงได้มาก
โดยผลได้ที่ตามมาก็คือจะทำให้อัตราการถูกกัดกร่อนของแท่งตัวนำลงทำให้ยืดอายุการใช้งานออกไปได้จาก
6 เดือนเป็น 1 ปี และทำให้สามารถลด Production downtime
จากการที่ต้องหยุดการผลิตเพื่อเปลี่ยนแท่งตัวนำลงได้ด้วย

ค่าใช้จ่ายในการวิจัยและพัฒนา

1. ค่าใช้จ่ายสำหรับงานทดสอบวัตถุดิบและงานทดลองเพื่อแก้ไขปัญหาหรือปรับปรุงกระบวนการผลิต
3 ล้านบาทต่อปี

2. ในปี 2542 ค่าใช่จ่ายของโครงการทดลองเผาแร่ซิลิเกตเพื่อกำจัดสารอินทรีย์ เท่ากับ
200,000 บาท

3. ในปี 2544 นอกเหนือไปจากการปรับปรุงพัฒนาในกระบวนการผลิตแล้ว
บริษัทฯยังใช้เงินสำหรับงานวิจัยและพัฒนาทั้งหน่วยงานวิจัยและพัฒนาของบริษัทเองและทั้งหน่วยงานวิจัยและพัฒนาภายนอกบริษัท
โดยแบ่งเป็นเงินลงทุน 462,000 บาท เงินค่าใช้จ่าย 3.7 ล้านบาท
และเงินสำหรับโครงการทดสอบและโครงการวิจัย 388,345 บาท
แบบแสดงรายการข้อมูลประจำปี

สิ้นสุดวันที่ 31 ธันวาคม 2544

บริษัท ผาแดงอินดัสทรี จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 3

2.  ลักษณะการประกอบธุรกิจ 4

3.  การประกอบธุรกิจของแต่ละสายผลิตภัณฑ์ 7

4.  การวิจัยและพัฒนา 22

5.  ทรัพย์สินที่ใช้ในการประกอบธุรกิจ 24

6.  โครงการในอนาคต 27

7.  ข้อพิพาททางกฎหมาย 27

8.  โครงสร้างเงินทุน 27

9.  การจัดการ 29

10. การควบคุมภายใน 35

11. รายการระหว่างกัน 36

12. ฐานะการเงินและผลการดำเนินงาน 37

13. ข้อมูลอื่นที่เกี่ยวข้อง 49

ส่วนที่ 3 การรับรองความถูกต้องของข้อมูล 50

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 51

เอกสารแนบ 2 รายละเอียดเกี่ยวกับกรรมการของบริษัทย่อย 61

เอกสารแนบ 3 อื่นๆ 64

* * * *
- 1 -

1. ปัจจัยความเสี่ยง

บริษัทฯ ได้ดำเนินการในด้านต่างๆ อย่างรอบคอบเพื่อป้องกันผลกระทบจากปัจจัยแวดล้อมทั้ง
ภายในและภายนอกที่มีต่อการดำเนินงานและฐานะการเงินของบริษัทฯ ให้เหลือน้อยที่สุด อาทิเช่น
การลดการ

ลงทุนของบริษัทในเครือที่ไม่ใช่ธุรกิจหลัก การปรับปรุงโครงสร้างเงินทุน
อย่างไรก็ตามก็ยังมีปัจจัยความเสี่ยงที่บริษัทฯ ไม่อาจหลีกเลี่ยงได้ดังนี้

การเปลี่ยนแปลงของราคาโลหะสังกะสีโลก (LME World Price) และอัตราแลกเปลี่ยนเงินตรา

การเปลี่ยนแปลงของราคาโลหะสังกะสีโลก และอัตราแลกเปลี่ยนเงินตราสกุลสหรัฐ
เป็นสองปัจจัยสำคัญที่มีผลกระทบกับรายได้ของบริษัทฯ ทั้งนี้เนื่องจากราคา LME
เป็นปัจจัยกำหนดราคาซื้อแร่สังกะสี และขายโลหะสังกะสี ซึ่งอิงกับสกุลเงินดอลลาร์สหรัฐ
นอกจากนี้เงินกู้ส่วนใหญ่ของบริษัทฯ เป็นเงินสกุลเงินดอลลาร์-สหรัฐ

บริษัทฯ
ได้ดำเนินการลดความเสี่ยงในเรื่องนี้โดยมีการแปลงเงินกู้ระยะยาวจากสกุลเงินดอลลาร์สหรัฐเป็นสกุลเงินบาท
และมีการทำการปริวรรตเงินตรา (hedging)
เพื่อลดความเสี่ยงสำหรับเงินกู้หมุนเวียนสกุลดอลลาร์สหรัฐระยะสั้น ขณะเดียวกันบริษัทฯ
กำลังดำเนินการทางด้านนโยบายเพื่อลดความเสี่ยงที่เกิดจากการเปลี่ยนแปลงของราคาโลหะสังกะสีโลก

การคุ้มครองการแข่งขัน

การที่ประเทศไทยเปิดเสรีทางการค้าในธุรกิจนี้มากขึ้น
เป็นผลให้คู่แข่งขันส่งสินค้าเข้ามาแข่งขันในประเทศมากขึ้นเป็นลำดับ
จึงอาจส่งผลกระทบต่อรายได้และอัตรากำไรของบริษัทฯ ที่จะลดลง อย่างไรก็ตามบริษัทฯ
มีแหล่งวัตถุดิบส่วนหนึ่งเป็นของตนเองทำให้มีต้นทุนในการผลิตต่ำลงและยังคงความสามารถในการ
แข่งขันในประเทศและภูมิภาคนี้ได้

ความเสี่ยงในการลงทุนในบริษัทย่อย

ในปัจจุบัน บริษัทฯ
มีการร่วมลงทุนในบริษัทย่อยแห่งหนึ่งซึ่งดำเนินการภายใต้ข้อตกลงร่วมกันกับบริษัทจากประเทศออสเตรเลียเพื่อดำเนินธุรกิจสำรวจแร่ทองแดงภายใต้กฎหมายเหมืองแร่และปัจจุบันอยู่ระหว่างการขออนุมัติเพื่อเข้าไปสำรวจพื้นที่และทำการศึกษาโครงสร้างแร่เพิ่มเติม
ผลการศึกษาดังกล่าวจะกำหนดแผนการ

การลงทุนในอนาคตหากแหล่งแร่ดังกล่าวมีปริมาณพอในเชิงพาณิชย์
- 1 -

10. การควบคุมภายใน

ในการประชุมคณะกรรมการบริษัท ครั้งที่ 01-2545 เมื่อวันพุธที่ 6 กุมภาพันธ์ 2545
โดยมีกรรมการตรวจสอบจำนวน 3 คน เข้าร่วมประชุมด้วย คณะกรรมการฯ
ได้ประเมินระบบควบคุมภายในโดยการซักถามข้อ

มูลจากฝ่ายบริหาร สรุปได้ว่า จากการประเมินระบบการควบคุมภายในของบริษัทในด้านต่างๆ
ประกอบด้วย องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม คณะกรรมการฯ มีความเห็นว่า บริษัทฯ
มีระบบการควบคุมภายในด้านการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้เกี่ยวข้องกับบุคคลดังกล่าว รวมถึงระบบการควบคุมภายในด้านอื่นๆ อย่างรัดกุมเพียงพอ

ความเห็นของผู้สอบบัญชี บริษัท ผาแดงอินดัสทรี จำกัด (มหาชน) นายสุชาติ เหลืองสุรสวัสดิ์

ผู้สอบบัญชีรับอนุญาตทะเบียนเลขที่ 2807 บริษัท ไพร้ซวอเตอร์เฮาส์คูเปอร์ส เอบีเอเอส จำกัด
ดังนี้

ในการวางแผนและการปฏิบัติงานตรวจสอบงบการเงินของบริษัท ผาแดงอินดัสทรี จำกัด (มหาชน)
สำหรับปีสิ้นสุดวันที่ 31 ธันวาคม พ.ศ. 2544
ข้าพเจ้าได้ทำความเข้าใจเกี่ยวกับระบบการควบคุมภายในของบริษัทโดยมีวัตถุประสงค์เพื่อกำหนดลักษณะ
ระยะเวลา
และขอบเขตของวิธีการตรวจสอบที่จะใช้ในการรวบรวมหลักฐานเพื่อแสดงความเห็นต่องบการเงิน
มิใช่เพื่อวัตถุประสงค์ในการแสดงความเห็นเกี่ยวกับระบบการควบคุมภายใน

ฝ่ายบริหารของบริษัท ผาแดงอินดัสทรี จำกัด (มหาชน)
มีความรับผิดชอบในการจัดให้มีนโยบายและวิธีการปฏิบัติเกี่ยวกับระบบการควบคุมภายใน
เพื่อช่วยให้บรรลุวัตถุประสงค์ของผู้บริหารที่จะให้เกิดความมั่นใจเท่าที่จะสามารถทำได้ว่าการดำเนินธุรกิจเป็นไปอย่างมีระเบียบและมีประสิทธิภาพ
ซึ่งรวมถึงการปฏิบัติตามนโยบายของผู้บริหาร การป้องกันรักษาทรัพย์สิน
การป้องกันและการตรวจพบทุจริตและข้อผิดพลาด ความถูกต้องและครบถ้วนของการบันทึกบัญชี
และการจัดทำข้อมูลทางการเงินที่เชื่อถือได้อย่างทันเวลา

เนื่องจากระบบการควบคุมภายในมีข้อจำกัดสืบเนื่อง ดังนั้น
ข้อผิดพลาดและรายการผิดปรกติอาจเกิดขึ้น ซึ่งระบบไม่สามารถตรวจพบได้
นอกจากนี้การประเมินระบบการควบคุมภายในว่ายังเพียงพอสำหรับอนาคตหรือไม่นั้น
วิธีการควบคุมภายในดังกล่าวมีความเสี่ยงว่าอาจไม่เพียงพอ
เนื่องจากสถานการณ์ในอนาคตที่เปลี่ยนแปลงไปหรือประสิทธิผลของการออกแบบ
นโยบายและวิธีการปฏิบัติเกี่ยวกับระบบการควบคุมภายในอาจบกพร่อง

อย่างไรก็ตามจากการพิจารณาระบบการควบคุมภายในดังกล่าว ข้าพเจ้ามิได้พบสถานการณ์ใด ๆ
เกี่ยวกับการควบคุมภายในของบริษัท
ซึ่งข้าพเจ้าพิจารณาแล้วเห็นว่าเป็นจุดอ่อนที่มีสาระสำคัญตามมาตรฐานการสอบบัญชีหมวดรหัส 400 –
การประเมินความเสี่ยงในการสอบบัญชีกับการควบคุมภายใน
จุดอ่อนที่มีสาระสำคัญตามที่กล่าวถึงในมาตรฐานการสอบบัญชีดังกล่าว หมายถึง
จุดอ่อนในระบบการควบคุมภายในที่อาจมีผลกระทบที่เป็นสาระสำคัญต่องบการเงิน
ส่วนที่ 3

การรับรองความถูกต้องของข้อมูล

“ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้วขอรับรองว่าข้อมูล

ดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจ

ทำให้บุคคลผู้เข้าซื้อหลักทรัพย์เสียหาย

ในกรณีนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็น

ชุดเดียวกัน ข้าพเจ้าได้มอบหมายให้นายสุรินทร์ ตันติเจริญเกียรติ
เป็นผู้ลงลายมือชื่อกำกับเอกสารนี้ไว้ทุกหน้า

ด้วย หากเอกสารใดไม่มีลายมือชื่อของนายสุรินทร์ ตันติเจริญเกียรติ กำกับ
ไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายอาสา สารสิน ประธานกรรมการ _____________________

(Mr. Arsa Sarasin) (Chairman)

2. นายพารณ อิศรเสนา ณ อยุธยา กรรมการอิสระ _____________________

(Mr. Paron Israsena) (Independent Director)

3. นายวินัย วามวาณิชย์ กรรมการอิสระ _____________________

(Mr. Vinai Vamvanij) (Independent Director)

4. นายโฆสิต ปั้นเปี่ยมรัษฎ์ กรรมการ _____________________

(Mr. Kosit Panpiemras) (Director)

5. นายอารีพงศ์ ภู่ชอุ่ม กรรมการ _____________________

(Dr. Areepong Bhoocha-oom) (Director)

6. นายอัศวิน คงสิริ กรรมการ _____________________

(Mr. Aswin Kongsiri) (Director)

7. นายคาเรล วินค์ กรรมการ _____________________

(Mr. Karel Vinck) (Director)

8. นายชองค์ ลุก เดเลสนายเดอร์ กรรมการ _____________________

(Dr. Jean-Luc Deleersnyder) (Director)

9. นายมิเชล โมเซอร์ กรรมการ _____________________

(Mr. Michel Moser) (Director)

10. นายพินิต วงศ์มาศา ประธานกรรมการบริหาร _____________________

(Mr. Pinit Vongmasa) (Chief Executive Officer)

11. นายอังเดร์ วัน แดร์ เอเดน กรรมการผู้จัดการ _____________________

(Mr. Andre van der Heyden) (Managing Director)

ชื่อ ตำแหน่ง ลายมือชื่อ

ผู้รับมอบอำนาจ นายสุรินทร์ ตันติเจริญเกียรติ ผู้อำนวยการอาวุโสฝ่ายตรวจสอบภายใน
_____________________”

(Dr. Surin Tanticharoenkiat) (Vice President – Internal Audit)
- 1 -

11. รายการระหว่างกัน

  รายละเอียดของรายการระหว่างกันดูได้จากหมายเหตุประกอบงบการเงินของบริษัทฯ หน้าที่
  37-42
- 1 -

 เอกสารแนบ 3 อื่นๆ

 - ไม่มี -
- 1 -

ส่วนที่ 2

บริษัทที่ออกหลักทรัพย์

บริษัท ผาแดงอินดัสทรี จำกัด (มหาชน)
ประกอบธุรกิจเกี่ยวกับการทำเหมืองแร่และถลุงแร่สังกะสีรายเดียวในประเทศและในภูมิภาคเอเชียตะวันออกเฉียงใต้
โดยสำนักงานกรุงเทพตั้งอยู่ที่อาคารซีทีไอ ทาวเวอร์ ชั้น 26-27 เลขที่ 191/18-25
ถนนรัชดาภิเษก แขวงคลองเตย เขตคลองเตย กรุงเทพฯ 10110 ทะเบียนเลขที่ บมจ.

293 Home Page : WWW.padaeng.co.th โทร. 0 2661-9900 โทรสาร 0 2661-9946
E-mail : Info@padaeng.co.th ปัจจุบันมีทุนจดทะเบียนที่ชำระแล้ว 2,260,000,000 บาท
คิดเป็นหุ้นจดทะเบียนที่ชำระแล้ว 226,000,000 หุ้น
- 1 -

6. โครงการในอนาคต (Future Plan)

ภายใต้สภาวะเศรษฐกิจโลกและภาวะการแข่งขันในปัจจุบัน บริษัทฯ จึงเน้นการลดต้นทุนการผลิต
การปรับปรุงคุณภาพของเครื่องจักรและอุปกรณ์ และแผนการขยายตลาดเป็นหลัก นอกจากนั้นบริษัทฯ
ยังคงมุ่งมั่นอย่างต่อเนื่องในการพัฒนาคุณภาพผลิตภัณฑ์ ซึ่งได้แก่แร่สังกะสีซิลิเกต (Silicate ore)
ที่ได้จากเหมืองผาแดง รวมทั้งบริษัทฯ
ยังคงดำเนินการสำรวจหาแหล่งแร่เพิ่มเติมจากพื้นที่ใกล้เคียงของพื้นที่ประทานบัตรเดิม
อย่างไรก็ตาม สำหรับการลงทุนในอนาคตบริษัทฯ
จำเป็นต้องพิจารณาอย่างรอบคอบถึงสภาวะการตลาด เนื่องจากบริษัทฯ
มีนโยบายที่จะคงภาระหนี้สินต่อส่วนของผู้ถือหุ้นให้อยู่ในระดับต่ำ
ส่วนที่ 1

ข้อมูลสรุป (Executive Summary)

ในสภาพเศรษฐกิจโลกและภาวะการแข่งขันในปัจจุบันบริษัทฯ ได้เน้นนโยบายดำเนินธุรกิจสังกะสี
เป็นหลัก และได้เร่งพัฒนาตลาดโลหะสังกะสี โดยเฉพาะตลาดโลหะสังกะสีผสม (Zinc Alloy)
รวมทั้งพัฒนาประสิทธิภาพในการผลิตของบริษัทฯ โดยต่อเนื่องเพื่อลดต้นทุนการผลิต นอกจากนี้บริษัทฯ
ยังคงดำเนินการสำรวจหาแหล่งแร่เพิ่มเติมจากพื้นที่ของประทานบัตรใหม่และพื้นที่ใกล้เคียง
โครงการเพิ่มเติมหลักในปีนี้และปีหน้าคือการลงทุนในโครงการโรงลอยแร่เพื่อบริษัทฯ
จะสามารถใช่แร่สังกะสีซิลิเกตคุณภาพต่ำจากเหมืองแม่สอดให้ได้ประโยชน์สูงสุด
และโครงการปรับปรุงโรงหล่อ
เพื่อเพิ่มความสามารถและความหลากหลายในการผลิตโลหะสังกะสีผสม
ซึ่งเป็นผลิตภัณฑ์ที่มีมูลค่าเพิ่มสูง

ในปี 2545 บริษัทฯ มีรายได้จากการขายในงบการเงินรวม 4,389.5 ล้านบาท ลดลงจากปี 2544
จำนวน 807.8 ล้านบาทหรือลดลงร้อยละ 15.54
ซึ่งเป็นผลมาจากราคาโลหะสังกะสีโลกที่ปรับลดลง บริษัทฯ มียอดขายโลหะสังกะสีรวม 105,945
เมตริกตัน ซึ่งเป็นยอดขายโลหะในประเทศจำนวน 86,321 ตัน หรือเป็นรัอยละ
81.5ของยอดขายโลหะทั้งหมด

ในปี 2545 บริษัทฯ
ได้รับอนุมัติประทานบัตรทำเหมืองใหม่ในพื้นที่ติดต่อกับเหมืองผาแดงปัจจุบันเป็นเนื้อที่ประมาณ 246
ไร่ ประทานบัตรมีอายุ 15 ปี นับตั้งแต่วันที่ 11 กรกฎาคม 2545
การดำเนินการสำรวจแร่ทั้งในพื้นที่ประทานบัตรเหมืองผาแดง บริเวณใกล้เคียง
และประเทศเพื่อนบ้านเป็นไปอย่างต่อเนื่อง ปัจจุบันเหมืองแม่สอดมีปริมาณสำรองแร่สังกะสีซิลิเกต
(Mineral Resources) ประมาณ 4,820,000 เมตริกตันแห้ง
มีคุณภาพเนื้อโลหะสังกะสีเฉลี่ยร้อยละ 12.0
โดยคาดว่าจะสามารถผลิตแร่เพื่อป้อนโรงถลุงสังกะสีได้อีกไม่น้อยกว่า 10 ปี

ทางด้านการลงทุนในปี 2545 ยังเป็นการดำเนินการต่อเนื่องจากปีที่ผ่านมา
การลงทุนส่วนใหญ่ใช้ในการปรับปรุงเครื่องจักรอุปกรณ์ ทั้งที่โรงถลุงสังกะสี จังหวัดตาก
และโรงผลิตแคลไซน์ จังหวัดระยอง ให้มีประสิทธิภาพมากขึ้น
การปิดและฟื้นฟูบ่อเก็บกากแร่ที่เลิกใช้แล้วเพื่อความปลอดภัยต่อสิ่งแวดล้อม
และสอดคล้องกับแนวทางการรักษาสิ่งแวดล้อมและชีวอนามัยของทางราชการ

ด้านการวิจัยและพัฒนา บริษัทฯ ได้พัฒนาโครงการโรงลอยแร่นำร่องอย่างต่อเนื่อง ในปี 2545
ผลการทดลองของโรงลอยแร่ได้ผลเป็นที่น่าพอใจ
และนำไปสู่โครงการสร้างโรงลอยแร่ซึ่งคาดว่าจะแล้วเสร็จในปี 2546

การดำเนินธุรกิจของบริษัทฯ ตั้งมั่นอยู่บนพื้นฐานแห่งความถูกต้อง โปร่งใส และซื่อสัตย์สุจริต
ตามที่ได้บัญญัติไว้ในหลักจรรยาบรรณบริษัท พร้อมทั้งรับผิดชอบต่อสังคมและสิ่งแวดล้อมอย่างเข้มงวด
และที่สำคัญอย่างยิ่งคือ การดำเนินงานให้มีความปลอดภัยต่อสิ่งแวดล้อมและชุมชน
4. การวิจัยและพัฒนา

1.  

 4.1 สำนักงานเหมืองแม่สอด จังหวัดตาก

โครงการโรงลอยแร่นำร่อง (Pilot Flotation Plant)

จากผลการทดลองของโรงลอยแร่นำร่อง (Pilot Flotation Plant) ในปี พ.ศ. 2545
ได้ผลเป็นที่น่าพอใจในการเพิ่มคุณภาพแร่จากเนื้อโลหะสังกะสีร้อยละ 8 เป็นร้อยละ 32
สูงกว่าเป้าหมายที่วางไว้ที่ร้อยละ 30 สำหรับเปอร์เซ็นการเก็บแร่ (%Recovery) ได้ร้อยละ 81
สูงว่าเป้าหมายที่วางไว้ที่ร้อยละ 80

4.2 โรงถลุงสังกะสี จังหวัดตาก

นโยบาย

บริษัทฯ มีนโยบายลดการพึ่งพาเทคโนโลยีจากต่างประเทศ แต่จะใช้การเรียนรู้
ดัดแปลงและการพัฒนาเพิ่มเติม เพื่อให้เป็นเทคโนโลยีของบริษัทเอง โดยใช้รูปแบบของคณะทำงาน
Design Team ที่ประกอบไปด้วยผู้เชี่ยวชาญในด้านต่างๆ ของบริษัทฯ
ซึ่งพบว่าได้ผลงานเป็นที่น่าพอใจ

ผลิตภัณฑ์

ในปี 2545 บริษัทฯ ได้เตรียมการผลิตโลหะสังกะสีผสมขึ้นอีก 1 ชนิด คือ GALFAN
ซึ่งเป็นผลิตภัณฑ์มูลค่าเพิ่มเพื่อตอบสนองความต้องการของลูกค้าได้ดียิ่งขึ้น

การปรับปรุงพัฒนาการผลิต

บริษัทฯ ได้ทำการปรับปรุงความสามารถในการผลิตให้สูงขึ้นหลายประการกล่าวคือ
ทำโครงการกระบวนการสกัดสังกะสีด้วยกรดที่อุณหภูมิสูง 2 ขั้นตอน
โครงการกำจัดสารมลทินที่อุณหภูมิต่ำ 2 ขั้นตอน เปลี่ยนสายพานกรอง 2 หน่วยที่โรงสกัดแร่
คิดเป็นเงินลงทุนรวม 50 ล้านบาท ซึ่งจะทำให้ประสิทธิภาพในการผลิตสูงขึ้น
และได้มีใช้ระบบการหล่อเย็นแท่งตัวนำทองแดงด้วยน้ำที่โรงเซลล์เฮ้าส์ คิดเป็นเงินลงทุนรวม 1.6
ล้านบาท

ค่าใช้จ่ายในการวิจัยและพัฒนาของบริษัทฯ

ในปี 2545 บริษัทฯ มีค่าใช้จ่ายในการวิจัยและพัฒนารวมทั้งสิ้นประมาณ 21.5 ล้านบาท
แบบแสดงรายการข้อมูลประจำปี

สิ้นสุดวันที่ 31 ธันวาคม 2545

บริษัท ผาแดงอินดัสทรี จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 3

1.  ลักษณะการประกอบธุรกิจ 4

2.  การประกอบธุรกิจของแต่ละสายผลิตภัณฑ์ 8

3.  การวิจัยและพัฒนา 25

4.  ทรัพย์สินที่ใช้ในการประกอบธุรกิจ 26

5.  โครงการในอนาคต 29

6.  ข้อพิพาททางกฎหมาย 29

7.  โครงสร้างเงินทุน 29

8.  การจัดการ 31

9.  การควบคุมภายใน 43

10. รายการระหว่างกัน 44

11. ฐานะการเงินและผลการดำเนินงาน 44

12. ข้อมูลอื่นที่เกี่ยวข้อง 55

ส่วนที่ 3 การรับรองความถูกต้องของข้อมูล 56

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 57

เอกสารแนบ 2 รายละเอียดเกี่ยวกับกรรมการของบริษัทย่อย 68

เอกสารแนบ 3 อื่นๆ 71

* * * *
1. ปัจจัยความเสี่ยง

บริษัทฯ ได้ดำเนินการในด้านต่างๆ
อย่างรอบคอบเพื่อป้องกันผลกระทบจากปัจจัยแวดล้อมทั้งภายในและภายนอกที่มีต่อการดำเนินงานและฐานะการเงินของบริษัทฯ
ให้เหลือน้อยที่สุด อาทิเช่น การลดการลงทุนของบริษัทในเครือที่ไม่ใช่ธุรกิจหลัก
อย่างไรก็ตามก็ยังมีปัจจัยความเสี่ยงที่บริษัทฯ ไม่อาจหลีกเลี่ยงได้ดังนี้

การเปลี่ยนแปลงของราคาโลหะสังกะสีโลก (LME World Price) และอัตราแลกเปลี่ยนเงินตรา

การเปลี่ยนแปลงของราคาโลหะสังกะสีโลกและอัตราแลกเปลี่ยนเงินตราส่งผลกระทบ
ต่อรายรับและรายจ่ายของบริษัทฯ ทั้งนี้เนื่องจากราคา LME เป็นปัจจัยกำหนดราคาซื้อแร่สังกะสี
และราคาขายโลหะสังกะสี ซึ่งอิงกับสกุลเงินดอลลาร์สหรัฐ
ดังนั้นเมื่อค่าเงินบาทแข็งตัวจะส่งผลกระทบต่อรายจ่าย
ในทางกลับกันหากค่าเงินบาทอ่อนตัวก็จะเป็นผลดีต่อรายรับ
ปัจจัยดังกล่าวนี้ถือเป็นปัจจัยความเสี่ยงของโครงสร้างธุรกิจของบริษัทฯ (Structural Risk)

อย่างไรก็ตาม บริษัทฯ มีนโยบายที่จะบริหารความเสี่ยงเพื่อลดผลกระทบของปัจจัยดังกล่าว
โดยบริหารต้นทุนวัตถุดิบและราคาขายในแต่ละ transaction รวมทั้งได้เริ่มดำเนินการทำ
Currency hedging เพื่อลดความเสี่ยงจากอัตราแลกเปลี่ยนเงินตรา
นอกจากนี้ยังได้มุ่งเน้นการลดต้นทุนผลิตให้ต่ำด้วยการลดสัดส่วนการนำเข้าแร่จากต่างประเทศและเน้นปรับปรุงเครื่องจักรอุปกรณ์เพื่อให้สามารถนำแร่สังกะสีซิลิเกต
จากเหมืองผาแดงมาใช้มากขึ้น

การคุ้มครองการแข่งขัน

จากมาตรการของทางราชการที่จัดเก็บภาษีนำเข้าโลหะสังกะสีร้อยละ 10 ทำให้ บริษัทฯ
ยังคงได้รับความคุ้มครองด้านการแข่งขันจากต่างประเทศที่มีฐานต้นทุนในการผลิตต่ำกว่าประเทศไทย
แต่การที่ประเทศไทยเปิดเสรีทางการค้าในธุรกิจนี้มากขึ้น
ก็อาจส่งผลกระทบต่อรายได้และอัตรากำไรของบริษัทฯ ที่จะลดลง อย่างไรก็ตามบริษัทฯ
มีแหล่งวัตถุดิบส่วนหนึ่งเป็นของตนเองทำให้มีต้นทุนในการผลิตต่ำลงและยังคงความสามารถในการแข่งขันในประเทศและภูมิภาคนี้

ความเสี่ยงในการลงทุนในบริษัทย่อย

ในปัจจุบัน บริษัทฯ มีการลงทุนในบริษัทในเครือที่สำคัญแห่งหนึ่งซึ่งดำเนินการภายใต้ข้อ

ตกลงร่วมกันกับบริษัทจากประเทศออสเตรเลียเพื่อดำเนินธุรกิจสำรวจแร่ทองแดงภายใต้กฎหมายเหมืองแร่และปัจจุบันอยู่ระหว่างการขออนุมัติเพื่อเข้าไปสำรวจพื้นที่และทำการศึกษาโครงสร้างแร่เพิ่มเติม
ผลการศึกษาดังกล่าวจะกำหนดแผนการการลงทุนในอนาคตหากแหล่งแร่ดังกล่าวสามารถนำมาใช้ได้ในเชิงพาณิชย์
ทั้งนี้บริษัทฯ เข้าใจถึงเวลาและความพยายามในการดำเนินการตามขั้นตอนการขออนุมัติดังกล่าว
10. การควบคุมภายใน

ในการประชุมคณะกรรมการบริษัท ครั้งที่ 01-2546 เมื่อวันอังคารที่ 11 กุมภาพันธ์ 2546
โดยมีกรรมการตรวจสอบจำนวน 3 คน เข้าร่วมประชุมด้วย คณะกรรมการบริษัท
ได้ประเมินระบบควบคุมภายในโดยการซักถามข้อมูลจากฝ่ายบริหาร สรุปได้ว่า
จากการประเมินระบบการควบคุมภายในของบริษัทในด้านต่างๆ ประกอบด้วย
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการบริษัท มีความเห็นว่า
บริษัทฯ มีระบบการควบคุมภายในด้านการทำธุรกรรมกับผู้ถือหุ้นรายใหญ่ กรรมการ ผู้บริหาร หรือ

ผู้เกี่ยวข้องกับบุคคลดังกล่าว รวมถึงระบบการควบคุมภายในด้านอื่นๆ อย่างรัดกุมเพียงพอ

ความเห็นของผู้สอบบัญชี บริษัท ผาแดงอินดัสทรี จำกัด (มหาชน) นายสุชาติ เหลือง-

สุรสวัสดิ์ ผู้สอบบัญชีรับอนุญาตทะเบียนเลขที่ 2807 บริษัท ไพร้ซวอเตอร์เฮาส์คูเปอร์ส เอบีเอเอส
จำกัด

ดังนี้

ในการวางแผนและการปฏิบัติงานตรวจสอบงบการเงินของบริษัท ผาแดงอินดัสทรี จำกัด (มหาชน)
สำหรับปีสิ้นสุดวันที่ 31 ธันวาคม พ.ศ. 2545
ข้าพเจ้าได้ทำความเข้าใจเกี่ยวกับระบบการควบคุมภายในของบริษัทโดยมีวัตถุประสงค์เพื่อกำหนดลักษณะ
ระยะเวลา
และขอบเขตของวิธีการตรวจสอบที่จะใช้ในการรวบรวมหลักฐานเพื่อแสดงความเห็นต่องบการเงิน
มิใช่เพื่อวัตถุประสงค์ในการแสดงความเห็นเกี่ยวกับระบบการควบคุมภายใน

ฝ่ายบริหารของบริษัท ผาแดงอินดัสทรี จำกัด (มหาชน)
มีความรับผิดชอบในการจัดให้มีนโยบายและวิธีการปฏิบัติเกี่ยวกับระบบการควบคุมภายใน
เพื่อช่วยให้บรรลุวัตถุประสงค์ของผู้บริหารที่จะให้เกิดความมั่นใจเท่าที่จะสามารถทำได้ว่าการดำเนินธุรกิจเป็นไปอย่างมีระเบียบและมีประสิทธิภาพ
ซึ่งรวมถึงการปฏิบัติตามนโยบายของผู้บริหาร การป้องกันรักษาทรัพย์สิน
การป้องกันและการตรวจพบทุจริตและข้อผิดพลาด ความถูกต้องและครบถ้วนของการบันทึกบัญชี
และการจัดทำข้อมูลทางการเงินที่เชื่อถือได้ อย่างทันเวลา

เนื่องจากระบบการควบคุมภายในมีข้อจำกัดสืบเนื่อง ดังนั้น
ข้อผิดพลาดและรายการผิดปรกติอาจเกิดขึ้น ซึ่งระบบไม่สามารถตรวจพบได้
นอกจากนี้การประเมินระบบการควบคุมภายในว่ายังเพียงพอสำหรับอนาคตหรือไม่นั้น
วิธีการควบคุมภายในดังกล่าวมีความเสี่ยงว่าอาจไม่เพียงพอ
เนื่องจากสถานการณ์ในอนาคตที่เปลี่ยนแปลงไปหรือประสิทธิผลของการออกแบบ
นโยบายและวิธีการปฏิบัติเกี่ยวกับระบบการควบคุมภายในอาจบกพร่อง

อย่างไรก็ตามจากการพิจารณาระบบการควบคุมภายในดังกล่าว ข้าพเจ้ามิได้พบสถานการณ์ใด ๆ
เกี่ยวกับการควบคุมภายในของบริษัท
ซึ่งข้าพเจ้าพิจารณาแล้วเห็นว่าเป็นจุดอ่อนที่มีสาระสำคัญตามมาตรฐานการสอบบัญชีหมวดรหัส 400
การประเมินความเสี่ยงในการสอบบัญชีกับการควบคุมภายใน
จุดอ่อนที่มีสาระสำคัญตามที่กล่าวถึงในมาตรฐานการสอบบัญชีดังกล่าว หมายถึง
จุดอ่อนในระบบการควบคุมภายในที่อาจมีผลกระทบที่เป็นสาระสำคัญต่องบการเงิน
ส่วนที่ 3

การรับรองความถูกต้องของข้อมูล

“ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้วขอรับรองว่าข้อมูลดังกล่าวถูกต้องครบถ้วน
ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้นายสุรินทร์ ตันติเจริญเกียรติ
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของนายสุรินทร์
ตันติเจริญเกียรติ กำกับ ไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายอาสา สารสิน ประธานกรรมการ _____________________

(Mr. Arsa Sarasin) (Chairman)

2. นายพารณ อิศรเสนา ณ อยุธยา กรรมการ _____________________

(Mr. Paron Israsena) (Director)

3. นายวินัย วามวาณิชย์ กรรมการ _____________________

(Mr. Vinai Vamvanij) (Director)

4. นายโฆสิต ปั้นเปี่ยมรัษฎ์ กรรมการ _____________________

(Mr. Kosit Panpiemras) (Director)

5. นายอัศวิน คงสิริ กรรมการ _____________________

(Mr. Aswin Kongsiri) (Director)

6. นายคาเรล วินค์ กรรมการ _____________________

(Mr. Karel Vinck) (Director)

7. นายชองค์ ลุก เดเลสนายเดอร์ กรรมการ _____________________

(Dr. Jean-Luc Deleersnyder) (Director)

8. นายมิเชล โมเซอร์ กรรมการ _____________________

(Mr. Michel Moser) (Director)

9. นางแน่งน้อย ณ ระนอง กรรมการ _____________________

(Mrs. Naengnoi Na Ranong (Director)

10. นายพินิต วงศ์มาศา ประธานกรรมการบริหาร _____________________

(Mr. Pinit Vongmasa) (Chief Executive Officer)

11. นายอังเดร์ วัน แดร์ เอเดน กรรมการผู้จัดการ _____________________

(Mr. Andre van der Heyden) (Managing Director)

ชื่อ ตำแหน่ง ลายมือชื่อ

ผู้รับมอบอำนาจ นายสุรินทร์ ตันติเจริญเกียรติ เลขานุการคณะกรรมการบริษัท
_____________________”

(Dr. Surin Tanticharoenkiat) (Board Secretary)
11. รายการระหว่างกัน

  รายละเอียดของรายการระหว่างกันดูได้จากหมายเหตุประกอบงบการเงินของบริษัทฯ หน้าที่

42-48
เอกสารแนบ 3 อื่นๆ

- ไม่มี - 

เอกสารแนบ 3